Блізкія і адвакат Антона накіравалі скаргі ў пракуратуру г. Мінска, а таксама намесніку Генеральнага пракурора РБ Віктару Прусу з просьбай праверыць законнасць наведванняў Антона ў ізалятары. У скарзе адваката пералічваюцца ўсе парушэнні, дапушчаныя ў дачыненні да Антона з моманту яго затрымання. Уладзімір Мялешка падаў таксама хадайніцтва аб змяненні ўнуку меры стрымання, пералічыўшы шэраг сурёзных хранічных захворванняў нырак і сэрца, якія ўяўляюць сурёзную небяспеку для здароўя Антона, паколькі той у СІЗА не мае магчымасці прымаць неабходныя лекі і выконваць прадпісанні лекараў.